text: Møde om midtjysk motorvej
  29 marts 2018 kl. 14.46
  Informationsmøde i Lunderskov om ny midtjysk motorvej den 11. april.
  
  Vejdirektoratet gennemfører i øjeblikket en VVM-undersøgelse af en kommende midtjysk motorvej på strækningen mellem Give og Haderslev.
  Linjeføringen er ikke fastlagt endnu, men Vejdirektoratet har lavet forundersøgelser og er nu i gang med en undersøgelse af virkningerne på miljøet på strækningen.
  Derfor inviterer Kolding Kommune nu alle interesserede til et informationsmøde i Lunderskov den 11. april. Her vil også repræsentanter for Vejdirektoratet være til stede, og der bliver mulighed for at stille spørgsmål om projektet og den videre proces.
  Der har allerede i juni sidste år været holdt borgermøder i Christiansfeld, Lunderskov og Billund, og der er allerede afgivet en række høringssvar, som nu indgår i det videre forløb. 
  Du kan læse høringssvarene her.
  